# El manual del &skladnik;

Anders
Widell

    &Anders.Widell.mail;

&traductor.Antoni.Bella;
2000
&Anders.Widell;
&FDLNotice;
19 d'agost de 2021
0.5.0

El &skladnik; és una implementació del joc japonès «sokoban» de l'encarregat del magatzem.

KDE
kdegames
joc
Sokoban
skladnik

## Introducció

El primer joc del sokoban es va crear el 1982 per en Hiroyuki Imabayashi a la companyia japonesa Thinking Rabbit, Inc. «Sokoban» està en japonès per a «encarregat del magatzem». La idea és que sigueu un encarregat del magatzem que intenta empènyer les caixes cap a les seves ubicacions adequades en un magatzem.

El problema és que no podeu estirar les caixes ni trepitjar-les. Si no teniu cura, algunes de les caixes podrien quedar atrapades en llocs equivocats i/o bloquejar el camí.

Pot ser bastant difícil resoldre un nivell. Però si voleu fer-ho encara més difícil, podeu intentar minimitzar el nombre de moviments i/o les empentes que empreu per a resoldre'l.

Per a fer que el joc sigui més divertit per a infants (per sota dels 10 anys), també s'inclouen en el &skladnik; algunes col·leccions amb nivells més fàcils. Aquests estan marcats amb (fàcil) en el menú col·lecció de nivells. Per descomptat, aquests nivells també poden ser divertits per als adults, per exemple, si no voleu exposar-vos a massa tensió mental.

## El joc

L'objectiu del joc és empènyer totes les gemmes vermelles cap als quadres de meta, els quals estan marcats en el terra amb coses rodones de vidre verd.

Per a moure, utilitzeu les tecles del cursor o el ratolí. Si moveu cap a una gemma amb les tecles del cursor o el &BMR;, i no hi ha res bloquejant al costat oposat, llavors l'empenyereu. No és possible estirar-les, així que si l'empenyeu cap a una cantonada, s'encallarà allà. Tampoc podreu trepitjar-les, de manera que també podria quedar atrapada en una part del laberint bloquejant el camí. També cal tenir en compte que no és possible empènyer més d'una gemma alhora.

Si us adoneu que heu mogut les gemmes de tal manera que el nivell és impossible de resoldre, sempre podeu utilitzar la característica de desfer per a tornar a una posició on encara no s'ha comès l'error. Per descomptat, també podreu reiniciar el nivell des del començament.

### Controls

Tecla | Acció
--- | ---
Tecles de cursor | Mou un quadre en una direcció
&Ctrl;Fletxes del cursor | Mou en la mesura del possible en una direcció sense empènyer cap gemma
&Maj;Fletxes del cursor | Mou en la mesura del possible en una direcció, empenyent qualsevol gemma que hi hagi en el camí
Botó esquerre del ratolí | Mou a qualsevol lloc en el laberint on es pugui arribar sense empènyer cap gemma
Botó del mig del ratolí o &Ctrl;Z | Desfà l'últim moviment
Botó dret del ratolí | Mou cap amunt/avall/esquerra/dreta en línia recta, empenyent qualsevol gemma que hi hagi en el camí
Roda del ratolí | Travessa l'historial
&Ctrl;&Maj;Z | Refà l'últim moviment desfet
N | Va cap al nivell següent en la col·lecció de nivells actual
P | Va cap al nivell anterior en la col·lecció de nivells actual
&Esc; | Reinicia el nivell actual
&Ctrl;Q | Surt de la partida

### Carregar nivells externs

El &skladnik; té la capacitat de carregar nivells externs de sokoban des de fitxers de text. Podeu carregar-los utilitzant l'element de menú Joc Carrega els nivells… o especificant l'&URL; del fitxer de nivells com un argument de la línia d'ordres en iniciar el &skladnik; des d'un intèrpret d'ordres.

Els nivells externs s'han de definir utilitzant els caràcters estàndard que es mostren a la taula a continuació. Si el fitxer conté més d'un nivell, els nivells hauran d'estar separats per línies en blanc. El fitxer també podrà contenir text entre els nivells.

Caràcter | Significat
--- | ---
`#` | Mur
(espai) | Quadre buit
`.` | Quadre de meta
`$` | Objecte en un quadre buit
`*` | Objecte en un quadre de meta
`@` | Posició inicial en un quadre buit
`+` | Posició inicial en un quadre de meta

Com a exemple, a continuació hi ha una representació de text del primer nivell en la col·lecció de nivells Microban:

    ####
    # .#
    #  ###
    #*@  #
    #  $ #
    #  ###
    ####

## Referència del menú

Aquesta és una guia completa dels menús del &skladnik;.

### El menú Joc

Joc Carrega els nivells…

  Carrega un nivell extern. Per a més informació, vegeu Carregar nivells externs.

N Joc Nivell següent

  Carrega el nivell següent.

P Joc Nivell anterior

  Torna al nivell anterior.

&Esc; Joc Reinicia el nivell

  Reinicia el nivell actual.

Joc Col·lecció de nivells

  Un submenú per a canviar a un conjunt diferent de nivells. El &skladnik; ve amb diversos conjunts de nivells i en podeu carregar més que trobareu a Internet.

&Ctrl;Z Joc Desfés

  Desfés l'últim moviment.

&Ctrl;&Maj;Z Joc Refés

  Refà l'últim moviment que s'ha desfet amb l'element del menú anterior.

&Ctrl;Q Joc Surt

  Surt del &skladnik;.

### El menú Animació

Aquest menú ofereix elements de menú amb caselles de selecció que permeten especificar la velocitat a la qual es mostraran les animacions de reproducció del moviment.

Animació Lenta

  Mostra les animacions de reproducció a un ritme lent.

Animació Mitjana

  Aquesta és la configuració predeterminada i mostra les animacions de reproducció a un ritme lleugerament més ràpid.

Animació Ràpida

  Mostra les animacions de reproducció a un ritme més ràpid.

Animació Desactivada

  No anima les animacions de reproducció.

### El menú Adreces d'interès

Adreces d'interès Estableix una adreça d'interès

  El &skladnik; permet establir adreces d'interès amb un nivell en un estat en particular. Podeu utilitzar això per a estalviar-vos repetir els mateixos passos inicials en un nivell.

  Podeu tenir fins a deu adreces d'interès alhora, i accedir-hi a través de la drecera &Ctrl;X, on X serà un dígit entre el 0 i el 9.

Adreces d'interès Ves a l'adreça d'interès

  Salta a un estat que heu desat prèviament com a una adreça d'interès.

### El menú Ajuda

El &skladnik; té la configuració comuna al &kde; i els elements del menú Ajuda. Per a obtenir més informació, llegiu la secció sobre El menú Ajuda en els Fonaments del &kde;.

## Crèdits i llicència

El &skladnik; és copyright © 1998-2000 per n'&Anders.Widell; &Anders.Widell.mail;.

Els gràfics «starfield» de fons s'han pres del Gimp. Tots els altres gràfics els va crear n'&Anders.Widell; &Anders.Widell.mail; utilitzant el traçador de raigs Povray.

Tots els nivells de sokoban inclosos actualment els va crear en David W. Skinner sasquatch@bentonrea.com. Vegeu la seva pàgina de sokoban.

Traductor de la documentació: &credits.Antoni.Bella;

&underFDL; &underGPL;

&documentation.index;